‘Haatmisdaad’ eis nege by VSA-kerkDie toneel voor die kerk. Foto: Facebook Nege mense is Woensdagaand doodgeskiet by ŉ Afro-Amerikaanse kerk in Charleston, Suid-Carolina. “Ek glo dit was ŉ haatmisdaad,” het Gregory Mullen, polisiehoof, tydens ŉ mediakonferensie gesê. Volgens Mullen is agt mense by die Emanuel African Methodist Episcopal kerk dood, terwyl ŉ negende slagoffer in die hospitaal oorlede is. Mullen het gesê die verdagte is ŉ 21-jarige wit man en dat hy steeds soek is. Joe Riley, burgemeester van Charleston, het gesê die verdagte het by die kerk ingestorm en op kerkgangers losgebrand terwyl hulle besig was om te bid. “Die enigste rede waarom iemand in ŉ kerk sal instap en op mense wat bid skiet, is uit haat.” Die kerk, wat in 1891 gebou is, het een van die grootste swart gemeentes in die streek.